OpenLLM-France/wikimedia huggingface dataset:
# Ikaskuntza irakaskuntzaren bidez

Ikaskuntza irakaskuntzaren bidez izeneko metodologia (alemanez, Lernen durch Lehren) Jean-Pol Martin irakasleak Alemanian garatutako ikaskuntza metodo bat da. Metodo horren arabera, ikasleek ikasgaiak irakasteko moduan prestatzen dituzte, eta gero besteei irakasten diete.
Hau 3-5 pertsonako taldeak sortuz egiten da, talde hauei kontzeptu batzuk ematen zaizkie eta hauen inguruan informazioa bildu eta ulertu behar dute. Beraiek jakintza hauek bereganatuta taldekideei konpartitzen die, horrela ikasleen harteko ikaskuntza-irakaskuntza harremana emanez.

## Irakasleen aditu egoera gainditzea

Jendea batzuetan adituek bakarrik erakutsi ahal izateaz edo ikasleek beraien kabuz aurkitu behar direla kexatzen dira. Baina egia esan honek ez dauka inongo sentsurik, azken finean ikasle bakoitzak bere jakinduriak eta bere esperientziak kontatu ahal ditu gela barruan eta horretaz adituak gehiago jakitea ezinezkoa da.

## Ignorantzia ikastaldiaren bide bezala lotzea

Askotan, harrotasuna ikaskuntzaren bide egoki batean gurutzatzen da. Garrantzitsua da batzuetan, ez dakit esatea eta irakasleek onartu behar dute ikasleek beraiek ez dakizkiten gauzak jakin ahal dituztela. Askotan norberaren ignorantziarekin zintzoa izatea eta gauzak egiteko bide berrietara eta pentsatzeko era berrietara zabalik egotea garrantzitsua da.

## Ikaslea irakasle bihurtzen da

Ikasleek ikaskideei aurkeztu behar izatea ere positiboa izan daiteke guztien ikaskuntzarako. Aurkeztu behar dutenek aurkeztu aurretik ikasi egin behar bait dute eta gero beraien artean ematen den hartu-emana gertuagokoa izango da.

## Erreferentziak

* ↑ (Ingelesez) Investigating Learning by Teaching and Learning by Assessment. (Noiz kontsultatua: 2018-03-29).
* ↑ (Ingelesez) «We Learn By Teaching» TeachHUB (Noiz kontsultatua: 2018-03-29).

## Kanpo estekak

* Datuak: Q1820313
# Ikaskuntza adierazgarri

Ikaskuntza adierazgarri edo ikaskuntza esanguratsua David Ausubel pedagogo eta psikologoak eratutako ikaskuntza-teoria da, konstruktibismoan eragin nabarmena izan duena. Horren arabera, ikasleak jasotako informazioa aurretik dituen ideiekin lotuz ikasten du. Edukiak buruz ikasten diren metodoak baztertzen baditu ere, ikaskuntza adierazgarri egiteko, ikasleak aurretik gaiari kontzeptu eta ideiak eduki behar ditu, informazio berria modu egokian jasotzeko; hori dela eta, lehen hezkuntzatik aurrerako mailetan aplikatzen da batez ere.

## Kanpo estekak

* Datuak: Q4896466
# Ikaskuntza aktibo

Ikaskuntza aktiboa ikasleak berak bere ikaskuntza-prozesua zuzendu eta aurrera eramatea bultzatzen duen metodologia da, ikasleari bilaketa eta ikerketa eskatzen dizkioten ebazkizunak planteatuz. Adolphe Ferrière izan zen ikaskuntza aktiboa proposatu eta aldeztu zuen lehenetarikoa.

## Definizioa

Ikasleak gelan jarrera aktiboa izan dezan ahalbidetzen du, esposaketa-metodo klasikoan ez bezala, bertan ikaslea arbelean ikusten duenari buruzko oharrak hartzera mugatzen baita. Ikasleak gauzak egitera eta egiten dituzten gauza horietan pentsatzera eramaten dituen prozesua da. Ikaskuntza aktiboa egon dadin, ikasleek entzun baino askoz gehiago egin behar dute: irakurri, zalantzan jarri, idatzi, eztabaidatu, kontzeptuak aplikatu, arauak eta printzipioak erabili, arazoak konpondu. Ikaskuntza aktiboak esan nahi du ikasleak etengabe egon behar duela agerian, bere borondatez edo irakasleak erabiltzen duen estrategiak hala eskatzen diolako, goi mailako eragiketa intelektualak eskatzen dizkioten egoeretan: analisia, sintesia, interpretazioa, inferentzia eta ebaluazioa. Ikaslea prozesu osoan zehar aktiboki eta arduraz aritzen da. Ikasten denaz, ikasi behar denaz eta oraindik ikasi ez duenaz jabetu behar du. Ikasleek ikusle izateari uzten diote, jardueretan konpromiso handiagoa hartzen dute, zenbat eta noiz behar duten informazio gehiago ikasten dute, trebetasunak garatzeari garrantzia ematen diote, egiten eta izaten ikasten dute, motibazio-maila handitzen dute, goi-mailako trebetasunak garatzen dituzte eta ikasitakoa arazo eta agertoki berrietara transferitzeko gai izaten dira.

## Irakaskuntza metodologia aktiboak

Ikaslea ardatz hartu eta ikaskuntza eraikuntza-prozesu bat bezala hartzen dutenak dira. Psikologia kognitiboaren lan-ildoak jarraitzen dituzte: ikasteko informazio berria jada existitzen den sarera egokitu egiten da, jakintza erlazionatutako kontzeptu-sare semantikoetan egituratuta dagoelako. Konexio hori egiteko moduaren arabera, informazio berria arazoak konpontzeko edo egoerak ezagutzeko erabili ahalko da, beti ere, ikaskuntza informazioa jaso eta gordetze hutsetik haratagoko prozesu bat bezala hartuz. Ikaskuntza autonomoa zein metakognizioa sustatzen dute, talde-lana eta etengabeko eztabaida, argudiatze eta ebaluazioa. Gainera, mundu errealeko egoera, arazo edo praktika profesionalaren testuinguruan oinarritzen dira, motibazioa areagotzean ulermena ere hobetzen delakoan.

## Erreferentziak

* ↑ Sierra Gómez, Helena. El aprendizaje activo como mejora de las actitudes de los estudiantes hacia el aprendizaje. MAL.UPNA. 2013. 7. or.
* ↑ (Gaztelaniaz) «Hacia una definición de aprendizaje activo» UNIR (Noiz kontsultatua: 2021-01-12).
* ↑ «Irakaskuntza-metodologia aktiboak - sae-helaz - Hezkuntzarako Laguntza Zerbitzua (SAE-HELAZ) - UPV/EHU» sae-helaz (Noiz kontsultatua: 2021-01-12).
* ↑ (Gaztelaniaz) «¿Qué son las metodologías activas? Cuatro docentes nos lo explican» UNIR (Noiz kontsultatua: 2021-01-12).

## Kanpo estekak

* Ingrid Mosquera Gende, Metodologías, estrategias y herramientas para un aprendizaje activo. UNIR, 2020
* Datuak: Q1542052
# Ikaskuntza holistiko

Ikaskuntza holistikoa, ikaskuntza ulertzeko modu konstruktibista bat da, ezagutza lortze prozesuetan zentratua, honen arabera, ikasleak, ulermen sakonagoa lortzen duelarik, ezagutzaren arlo ezberdinen artean loturak ezartzean, norbanakoa, elkarteak eta munduaren artean.
Teorikoren batzuk, Gardner (1999), Perkins (1992) eta Wiggins eta McTighe (1998) kasu, hausnartutako ikaskuntzaren eta ulermenaren pedagogia baten barnean loturen ezarpenen funtsezko garrantzia azpimarratzen dute. Hau da, ikasleek, ikasgai ezberdinen eta munduaren artean dauden harreman ezberdinak ezagut ditzatela, egoera berrietara moldatu, eta, beharrezko ezagutzak, adimen praktika eta sozialekin bateratu, euren kabuz edo taldean benetako arazoak konpontzeko garaian.
Irakaskuntza holistikoaren barnean, funtsezko papera du ikaskuntza apreziatiboak.

## Kanpo estekak

* Datuak: Q4385644
# Ikaskuntzarako ingurune birtual

Ikaskuntzarako ingurune birtualak Ikaskuntzarako ingurune birtuala atzipen murriztuko espazio bat da, bertara sartzen diren pertsonek jakite eta trebaketa prozesuak garatzeko sortua eta diseinatua sistema telematikoen bidez.

### Ikasgela birtuala

Ikaskuntzarako inguruneko ikasgela birtuala, ordenagailu bidez eta plataforma edo software baten laguntzaz, jarduerak sailkatzea errazten duena, aldi berean hezkuntza on bat jasotzeko beharrezkoak diren ohiko ikaskuntza eta irakaskuntza jarduerak garatzea bermatuz. Turoff-ek (1995) adierazten duen bezala “gela birtuala ordenagailu bidezko komunikazio sisteman txertatutako ikaskuntza eta irakaskuntza metodo bat da. Ingurune horren bitartez, ikasleak irakaskuntza presentzialeko prozesuan ohikoak diren jarduerak atzitu eta garatu ditzake, hala nola hitz egin, dokumentuak irakurri, ariketak egin, irakasleari galderak egin, taldekako lanak burutu, eta abar, guzti hau era simulatuan, irakasle eta ikasleen arteko interakzio fisikorik gabe. Izateagatik merkatuan gaur egun existitzen dira gela birtualak simulatuz urrutiko ikastaroak sortzeko gaitasuna baimentzen duten aplikazio ugari, adibidez, WebCT, Catedr@, eCollege, Moodle, Dokeos, Claroline, Manhattan Virtual Classroom, Learning Space, e-ducativa, eta abar.

### Campus birtuala

Campus birtual bat sare telematikoen bidez unibertsitate batek eskainitako hezkuntzaren antolaketarako espazioa da.

### Ikaskuntzarako Ingurune Birtualen Adibideak

Play Learning trebakuntza sistema bat da, 2008an IFOk (Instituto De Formación Online) garatua, e-learning-aren erosotasuna eta efikazia bideo-jokoen karaktere ludikoarekin konbinatzen dituena, erabiltzailearentzat ikasketa prozesua atsegin eta eraginkorragoa egiteko helburuarekin. Metodologia honekin, erabiltzailea ikasketetan aurreratzen doa bideo-joko modular baten itxuran, ikasgaiak jokoaren faseak balira bezala. Lehia bakoitzean, erabiltzaileak trebezia bakoitzean puntuak irabaztea ahalbidetzen duten erronka desberdinak gainditu behar ditu eta coach birtualak edo tutore birtualak markatutako erronkak gainditu. Metodologikoki sistemak beste forma batera ezinezkoak izango liratekeen inguruneak simulatzea baimentzen du, bai lokalizazio aldetik (zentral nuklear bat, adibidez) bai egoera aldetik (adibidez, portaera gatazkatsuak eta trebetasunen bitarteko berauen konponbidea) Virtual Classroom CAE-k ( Computer Aided Elearning) garatutako tresna bat da, bideokonferentzia sistema bat eta urrutiko ikaskuntzarako tutore eta ikaslearen arteko komunikazio perfektua baimentzen duten tresnak konbinatzen dituena.

## Kanpo-estekak

* Hezkuntza-software motak
* By Rewards Punished ( Ingelesez).
* Irakurketa eta idazketarako software askea
* IP Learning e-ducativa

## Kanpo estekak

* Datuak: Q861531
# Iruñerriko Mankomunitatea

Iruñerriko Mankomunitatea toki erakunde publikoa da, 1986an sortua. Ordurarte, eta 1982tik, Ur-Mankomunitatea bazen, batez ere urarekin zerikusia duten zerbitzuak eskualdean ematen zituena, hots, Uraren Ziklo Integralari dagozkionak. Bestelako zerbitzuak ere ematearren, eta bertan eskumenak utzitako udalen onespenaz, Iruñerriko Mankomunitatea eratu zuten. Hondakinak, garraio publikoa (autobus zein taxi zerbitzua), ibai ondoko parkea. Zerbitzu bakoitza egoki den eremuan ematen du erakundeak, Iruñerriko Zerbitzuak, E.A. enpresa publikoaren bitartez.
Era berean, Iruñerriko Mankomunitateak ingurumen hezkuntza programa ere gauzatzen du, eta haren bitartez hainbat ekimen antolatu eta heziketa-material argitaratzen du, ikastetxeekin lan egiteko.
Nahiz eta izenak adierazten duen Iruñea inguruko udalen mankomunitatea dela, Iruñerriko udalerriak ez ezik hortik kanpoko beste hainbat ere barnera sartuz joan dira, zerbitzuak izateko abantailaz baliatzearren. Gaur egun mankomunitatean 50 udalerri dira guztira, oinarrizko zerbitzuak (ura eta hondakinak) hartzen dituztenak. Horietariko handiena eta mankomunitateko erdigune geografikoa Iruñea da. Garraio publikoa eremu murritzagoan ematen du, eta taxi zerbitzua taxi enpresekiko lankidetza publikoan.
Etorkizunean beste zerbitzu batzuk har litzake, hala nola hileta-zerbitzuak edo hirigintzarekin erlazionaturikoak.
Erakundeak ondoko zerbitzuen eskumena du:
* Uraren Ziklo Integrala: ur hornitzea, hondakin uren saneamendua eta arazketa.
* Hiri hondakinak biltzea eta tratatzea.
* Iruñerriko Eskualdeko Hiri Garraioa.
* Taxi zerbitzua
* Iruñerriko Ibai Parkea.
2007ko urtarrilaren 1ean, Mankomunitateak 329.531 biztanleri ematen zion zerbitzua.

## Osaera

Mankomunitatearen organo gorena Batzarra da. 54 kide dira, 27 Iruñeko udaleko zinegotzi guztiak, eta beste 27ak gainerako udalen ordezkariak, udalerri baten edo gehiagoren ordezkariak. Legealdi bakoitzaren hasieran batzarrak presidentea aukeratzen du, Iruñerriko Zerbitzuak, E.A. enpresako buru ere izanen dena. Batzorde Iraunkor batek batzar arteko lanak bideratzen ditu, buruaren laguntzaile.

## Kanpo estekak

* Iruñerriko Mankomunitatearen webgunea
* Datuak: Q3297794
# Iruñeko zezen plaza

Iruñeko zezen plaza Nafarroako hiriburua den Iruñeko Bigarren Zabalgunean dagoen zezen plaza bat da.

## Kokalekua

Labriteko jaitsiera, Hemingway pasealekua, Amaia kalea, Emilio Arrieta kalea eta Aralar kalearen artean dago, bai eta Medialuna parkea eta Labrit pilotalekuaren alboan ere.

## Eraikina

1920an eraiki zen.
Nafarroako zezen plazarik handiena eta munduan laugarren handiena da (egun, azken erreforma eta gero, 19.000 ikusleentzako tokia du). Urtero uztailaren 7tik 14ra ospatzen diren Sanferminetako entzierroei esker famatua da. Musika jaialdiak eta beste ikuskizunak ere egiten dituzte bertan.
Eraiki zutenetik, jabea Iruñeko Erruki Etxea da, bertan egiten diren ikuskizunen antolatzailea ere badena.
Eraikinaren hego-mendebaldean Hemingway pasealekuan Ernest Hemingwayren monumentua dago.

## Ezaugarriak

Francisco Urkola arkitekto donostiarrak eraiki eta 1922ko uztailaren 7an, Sanferminetan, zabaldu zuten, 13.620 lagunentzako tokia zuena.. Diseinu klasikoa bazuen ere, eraikuntzako materialak modernoak izan ziren, tartean hormigoi armatua. Alde nagusia garaipen-arku baten itxura du, gainean galeria plateresko eta pizkundetarra duena
1966an Rafael Moneo arkitektoak eta Carlos Fernández Casado ingeniariak erreformatu eta 19.529 lagunentzako tokia lortu zuen
Jatorrizko teilaren ordez, 1980ko hamarkadaren hasieran berdez pintatutako xafla metalikoa ipini zuten, iruindarren gustukoa ez dena.
2004 eta 2005ean, segurtasuna zela eta, lanak egin eta ikusleentzako lekua gutxitu zuten. Lanak egitean 1852. urtera arte Nabarreria hornitzeko iturria, XVI. mendeko ubidea eta zubia eta harresien teileria aurkitu zituzten.

## Antzinako zezen plazak

Iruñean eraikitako lehendabiziko zezen plaza iraunkorra 1844an egin zuten. 1849an bota eta 1852ko Sanferminetarako beste bat zabaldu zuten, tartean behin-behinekoa erabiliz.
Antzinako zezen plaza Karlos III.a eta Nafarroako Gorteak kaleen bidegurutzean zegoen. Iruñeko Bigarren Zabalgunea eraiki zenean, 1920an Udalak eta Misericordiak beste plaza berri bat eraikitzea erabaki zuten 1922. urterako. Berria zabaldu baino lehen antzinakoa botatzearen eztabaida 1921eko abuztuaren 12an bukatu zen. Orduan antzinako plaza erre egin zen, batzuek eragindako sutea izan zela esan bazuten ere ez zen inoiz frogatu.

## Bibliografia

* Idazle asko, "Guía de Arquitectura de Pamplona y su Comarca", 2006, Iruñea: Ona argitaletxea ISBN 84-611-3284-X
* Idazle asko, "El Libro de oro de Navarra", 1997, Uharte: Zeroa D.L.B:11300-97

## Erreferentziak

* 1 2 3 4 Feria del Toro: Plaza de Toros de Pamplona
* 1 2 Diario de Noticias: Decisión torera
* 1 2 3 Idazle asko, "Guía de arquitectura de Pamplona y su comarca" (2006)
* ↑ Diario de Noticias: La fuente del subsuelo de la Plaza de Toros abasteció de agua a Navarrería durante tres siglos
* ↑ www.pampiruna.com

## Kanpo estekak

* Iruñeko zezen-plazaren webgunea (Gaztelaniaz)
* Datuak: Q2033759
* Multimedia: Plaza de toros Monumental de Pamplona / Q2033759
# Iruñela

Iruñela Deierriko kontzejua da. 2007ko urtarrilaren 1eko erroldaren arabera, herriak 50 biztanle ditu.
1857ko errolda arte bere udalerria izan zuen baina harrezkero beste hainbat herrirekin batera Lizarrerriko eskualde honen batasun naturalaren isla den Deierri udalerriaren barruan dago. Hainbat argitalpenetan usu "Iruñuela" izenaz agertzen da

## Demografia eta biztanleria

Iruñelako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 0 | 3 | 44 | 49 | 47 | 47 | 50 | 50 |

## Ikus, gainera

* Deierri

## Kanpo estekak

* NA-7323 errepidea Iruñela kontzeju parean Google Street View-n.
* Datuak: Q12259814
* Multimedia: Iruñela / Q12259814

## Erreferentziak

* ↑ Gran Enciclopedia Navarra. .
# Isabel Olesti

Isabel Olesti i Prats (Reus, Tarragona, 1957ko apirilaren 12a) dantzari ohia, idazlea eta kazetaria da. 1988ko Andròmina saria jaso zuen Desfici lanarekin eta 1995ean Josep Pla saria Dibuix de dona amb ocells blancs ipuin bildumarekin.

## Ibilbidea

1995 arte profesionalki dantza garaikidean aritu zen. Desfici-k, bere lehen ipuin-liburuak, 1988ko Andròmina saria jaso zuen. Ondoren, Dibuix de dona amb ocells blancs argitaratu zuen, Josep Pla 1995 saria irabazi zuen ipuin-bilduma, eta L'aire groc, El marit invisible, El festí de Nàpols, La muntanya dels secrets eta La pell de l'agua eleberriak. Prentsan kolaboratu ohi du iritzi-artikuluekin eta kronikekin. El Temps, Diari de Tarragona, El Observador, Reus Diari, Diari de Barcelona, Presència, Avui, Interviú eta El Paíensen idatzi du. Germanes Quintana taldeko kidea zen. Gero literatura-proiektuak kudeatu ditu, hala nola Taca d'oli poesia-jaialdia, Reusen (eta, gero, Vila-secan), Racons de Poesia, Contes de nit (Dibuix de dona... liburuko ipuin-irakurketa, musikarekin batera), Una tarda amb Ferrater (Ferrater al Mas Picarany de l'Almosterren inguruko topaketa), Hotel Paris (Estellésen poema-errezitaldia BCNko Paris hotelean) edo La lluna de la Mussara (abuztuko lehen larunbatean poesia eta natura inguruan Baix Camp-eko Mussara izeneko herri abandonatuan), egun bat ... (egun bat idazle batekin Arts Santa Mónican, BCN). Kritika literarioa da Diari de Tarragonan.

## Lanak
### Narrazio laburra

* 1988 Desfici
* 1995 Dibuix de dona amb ocells
* 2003 Tancat per vacances (talde-lana Sebastià Alzamora, Lluís Calvo, Miquel de Palol, Gemma Lienas, Andreu Martín, Eva Piquer, Maria Mercè Roca, Care Santos eta Lluís Maria Todórekin talde-lanean).

### Eleberria

* 1996 L'aire groc
* 1999 Marit ikusezina
* 2002 El festí de Nàpols
* 2005 La muntanya dels secrets
* 2012 La pell de l'aigua

### Biografia

* 2005 Nou dones i una guerra: les dones del 36

## Sariak

* 1988: Andròmina narratiba-saria, Desfici lanarengatik
* 1995 Josep Pla saria, Dibuix de dona amb ocells-engatik
* 2012 Mallorca saria, La pell de l'aigua lanarengatik

## Erreferentziak

* ↑ «Qui és qui. Cercador de les Lletres Catalanes. Fitxa de l'Autor Olesti Prats, Isabel» web.archive.org 2007-03-11 (Noiz kontsultatua: 2022-05-16).
* ↑ «Diccionari de la literatura catalana | enciclopedia.cat» www.enciclopedia.cat (Noiz kontsultatua: 2022-05-16).

## Kanpo estekak

* Qui és qui de les lletres catalanes, katalanez.
* Datuak: Q9009403
# Isabel Morant Deusa

Isabel Morant Deusa (Almoines, Valentzia, 1947) valentziar historialaria, idazlea, feminista eta Espainiako unibertsitate-katedraduna da.

## Biografia

Irakasle-ikasketak egin zituen lehenik, eta gero, Historia, Valentziako Unibertsitatean (UV). Han, Geografia eta Historian doktoratu zen.

## Lan ibilbidea

Ikasi zuen Unibertsitate berean, Valentziako Unibertsitatean, Historiako irakaslea eta errektoreordea izan zen (1984-1990). Gero (2016) Historia Modernoaren katedra bete zuen Institut Universitari d'Estudis de la Donako kide den unibertsitate berean.
Feminismoari lotua eta frankismoaren aurkako oposizioan aktiboa, hainbat libururen egilea da, eta emakumeen historia eta genero-gaiak jorratzen ditu. Bere lanen artean, Historia de las mujeres en España y América Latina (2005) bildumaren koordinazioa dago. Bilduma hori Katedrak argitaratu zuen eta Morant Deusak hirugarren liburukia (Del siglo XIX a los umbrales del XX / XIX. mendetik XX. mende hasierara) eta laugarren liburukia (Del siglo XX a los umbrales del XXI/ XX. mendetik XXI. mende hasierara) idatzi zituen, baita Amor, matrimonio y familia: la construcción histórica de la familia moderna (1998) y Discursos de la vida buena: matrimonio, mujer y sexualidad en la literatura humanista ere. 2004tik 2011ra, Valentziako Kultura Kontseiluko kidea izan zen, eta 2007an, lehen "Fundación Española para la Ciencia y la Tecnología (FECYT) saria eman zioten "Promoción de la Igualdad en el Conocimiento" lanarengatik, «ikasketa feministen aldeko lan akademiko zabalarengatik, zeinak pentsamendu feministaren oinarri zientifikoak ezartzen lagundu duen, eta nazioarteko panoraman erreferentzia egiten duen».

## Sariak eta aintzatespenak

* 2007an, lehen "Fundación Española para la Ciencia y la Tecnología (FECYT) saria eman zioten "Promoción de la Igualdad en el Conocimiento" lanarengatik, «ikasketa feministen aldeko lan akademiko zabalarengatik.

## Erreferentziak

* 1 2 3 «Entrevista: "Historia de las mujeres". A propósito de una conversación con Isabel Morant Deusa» Historia Crítica (Bogotá) (56): 187-196. ISSN 0121-1617..
* 1 2 3 4 5 Valobra, Adriana. (2007). «Tender puentes. Entrevista a Isabel Morant» Mora. Revista del Instituto Interdisciplinario de Estudios de Género (Buenos Aires) 13 (2) ISSN 0328-8773..
* 1 2 3 4 La historiadora feminista, Isabel Morant Deusa gana el I Premio FECYT a la Promoción de la Igualdad en el Conocimiento. 25 de octubre de 2007.
* ↑ Isabel Norant Deusa. .
* ↑ [http://www.dogv.gva.es/datos/2004/06/11/pdf/2004_Q6054.pdf «Decreto 3/2004, de 2 de junio, del presidente de la Generalitat, por el que nombra miembros del Consejo Valenciano de Cultura»] Diario Oficial de la Generalitat Valenciana (4773): 15212-15213. 11 de junio de 2004 ISSN 0212-8195..
* 1 2 «La historiadora Isabel Morant recibe el premio a la Promoción de la Igualdad en el Conocimiento» El Mundo 25 de octubre de 2007.

## Kanpo estekak

* Mujeres y hombres; el conflicto ede las relaciones
* Datuak: Q27442200
# Isabel Mozún

Isabel Mozún Borlaz (Madril, 1960ko martxoaren 26a) altuera-jauzian espezialista izan den madrildar atleta ohia da. Espainiaren ordezkari izan zen 1984ko Los Angelesko Udako Olinpiar Jokoetan.

## Ibilbidea

38 aldiz izan zen nazioartekoa, eta Espainiako txapelketetan, 1976tik 1984ra bitartean 10 urrezko domina lortu zituen pista estalian, eta 1990ean. Beste 10 aldiz, 1976tik 1984ra eta 1989an aire zabaleko urrezko domina.
1977ko Europako txapelketetako pista estalian, Donostian, 12. geratu zen 1,77 m-rekin.
Los Angelesko Joko Olinpikoetan 12. postua lortu zuen B kalifikazioan (1,75 m).

## Marka onenak

1,77 m-ko altuerarekin, hauexek izan ziren bere marka pertsonalik onenak:
| Diziplina | Marka (m) | Lekua | Data | Kalifikazioak |
| Altuera jauzia (kanpoan) | 1.86 | Bartzelona | 1984 | Espainiako errekorra |
| Altuera jauzia (pista estalian) | 1.85 | Valentzia | 1983 | Espainiako errekorra |

## Erreferentziak

* ↑ «Isabel Mozún (Atletismo) : Palmarés y resultados» www.los-deportes.info (Noiz kontsultatua: 2023-08-21).
* ↑ ISSN http://www.rfeacontent.es/biografias/antiguas/mujeres/saltos/mozun_isabel.pdf..
* ↑ (Gaztelaniaz) Pista libre - Volare, volare. 2022-09-29 (Noiz kontsultatua: 2023-08-21).
* ↑ «Isabel MOZÚN | Profile | World Athletics» worldathletics.org (Noiz kontsultatua: 2023-08-21).
* ↑ «Olympedia – Isabel Mozún» www.olympedia.org (Noiz kontsultatua: 2023-08-21).
* ↑ «Isabel Mozún (Athletics) : Prize list and results» www.the-sports.org (Noiz kontsultatua: 2023-08-21).

## Kanpo estekak

* Isabel Mozúnen altuera jauzia 1989 Bartzelonako Mundiko Txapelketan
* Datuak: Q21936520
# Jamison City (Pennsylvania)

Jamison City Ameriketako Estatu Batuetako erroldak esleitutako leku bat da. Columbia konderrian kokatuta dago, Pennsylvania estatuan. 111 biztanle ditu, 1,006945 kilometro koadroko azaleran banatuta.

## Ikus, gainera

* Columbia konderria

## Kanpo estekak

* Datuak: Q1184299
* Multimedia: Jamison City, Pennsylvania / Q1184299
# Jammu barrutia

Jammu barrutia Indiako barruti bat da, Jammu dibisioan, Jamnu eta Kaxmir estatuan. 1.529.958 biztanle ditu 3.097 kilometro koadrotan.

## Mugakideak

Honako barrutiekin egiten du muga:
Reasi barrutia

## Ikus, gainera

* Jamnu eta Kaxmir

## Kanpo estekak

* Datuak: Q1947371
* Multimedia: Jammu district / Q1947371